APSTIPRINĀTS

ar Madonas novada pašvaldības domes

29.03.2018. lēmumu Nr.132

(protokolsNr.5, 25.p.)

**Konkursa**

**“Manas klases ekskursija Madonas novadā 2018”**

**NOLIKUMS**

1. Mērķis

Iepazīt Latvijas jauniešu galvaspilsētu 2018 Madonu un vienu no Latvijas lielākajiem novadiem - Madonas novadu.

2. Organizētājs

Madonas novada pašvaldība.

3. Dalībnieki

Latvijas vispārizglītojošo skolu un profesionālo izglītības iestāžu audzēkņi.

4. Norises laiks

No 2018. gada 1. maija līdz 1. novembrim.

5. Uzdevums

* 1. Izpētīt informācijas avotus par tūrisma iespējām Madonas novadā, pēc izvēles izmantojot: [www.visitmadona.lv](http://www.visitmadona.lv) vai “Madonas novada tūrisma ceļvedi”.
	2. Vadoties pēc iegūtās informācijas, sastādīt savas klases ekskursijas dienas maršrutu.
	3. Kopā ar klasi dodies ekskursijā uz Madonas novadu un ekskursijas laikā fotografēt interesantākos dienas mirkļus.
	4. Pēc brauciena sagatavot vienu (visai klasei kopīgu) nelielu (maksimums 200 vārdi), brīvas formas ekskursijas aprakstu, kurā jāpiemin: skola, klase, brauciena datums, maršruts, apmeklētās vietas un atziņas par to, kas patika vislabāk.
	5. Ekskursijas aprakstu kopā ar 10 labākajām fotogrāfijām publicēt kādā no jums pieejamām interneta vai sociālā tīmekļa vietnēm:
* Facebook (pie ziņas pievienot #mana.klase.madonā),
* [draugiem.lv](https://www.draugiem.lv/) (pieteikuma anketā norādīt saiti uz veikto publikāciju),
* skolas vai citā jums pieejamā mājaslapā (pieteikuma anketā norādīt saiti uz veikto publikāciju).

Darbs jāpublicē vismaz vienā interneta vai sociālā tīmekļa vietnē.

6. Konkursa pieteikuma iesniegšana

6.1. Pieteikums jāiesniedz elektroniski, izvēloties ekskursijas laikam atbilstošu termiņu:

* no 2018. gada 1. maija līdz 20. jūnijam, ja Jūsu klase devās pavasara ekskursijā.
* no 2018. gada 1.septembra līdz 1. novembrim, ja Jūsu klase devās rudens ekskursijā.

6.2. Pieteikums jāreģistrē tiešsaistē: <https://docs.google.com/forms/d/e/1FAIpQLSexDcycqjXcaCRIfJfCrc55w16vijwLLrUGDEE2LVbnEuLF_Q/viewform?c=0&w=1>

7. Vērtēšana

* 1. Pieteikumus vērtē Madonas novada pašvaldības izveidota komisija. Komisijas sastāvā ir pašvaldības speciālisti un tūrisma pakalpojumu sniedzēji, kopā 5 personas.
	2. No visiem iesniegtajiem pieteikumiem tiek noteikti 6 uzvarētāji (3 no pavasara un 3 no rudens pieteikumiem).
	3. Vērtēšanas kritēriji

|  |  |
| --- | --- |
| Kritēriji | Iegūstamais punktu skaits |
| Ekskursijas apraksts:* lasot, rada interesi;
* iekļaujas 200 vārdos;
* atbilst 5.4. punkta prasībām.
 | 0-10-10-1 |
| Fotogrāfijas:* ir 10 fotogrāfijas;
* vispusīgi atspoguļo ekskursijā redzēto;
* tās ir interesantas.
 | 0-10-10-1 |
| Publikācijas:* Facebook;
* Draugiem.lv;
* www.
 | 0-10-10-1 |
| Komisijas simpātiju punkts | 0-1 |
| Maksimāli iegūstamais punktu skaits: | 10 |

* 1. Konkursa komisijai ir tiesības neizvēlēties nevienu uzvarētāju, ja nav saņemts neviens šim nolikumam atbilstošs pieteikums.

8. Rezultātu paziņošana

Konkursa rezultātus organizētājs paziņo uzvarētājiem personīgi uz pieteikumā norādītajiem kontaktpersonu telefona numuriem un publicē Madonas novada pašvaldības mājas lapā www.visitmadona.lv ne vēlāk kā:

* līdz 2018. gada 1. jūlijam, ja reģistrējāt pieteikumu par pavasara ekskursiju;
* līdz 2018. gada 15. novembrim, ja reģistrējāt pieteikumu par rudens ekskursiju.

9. Apbalvošana

9.1. Atbilstoši konkursa komisijas vērtējumam, kopskaitā 6 uzvarētāji, kas vērtējumā ieguvuši lielāko punktu skaitu, saņems balvas.

Par pavasara ekskursiju:

1.vieta – gardumus no Madonas novada ražotājiem 80,- euro vērtībā;

2.vieta – gardumus no Madonas novada ražotājiem 70,- euro vērtībā;

3.vieta – gardumus no Madonas novada ražotājiem 50,- euro vērtībā.

Par rudens ekskursiju:

 1.vieta – gardumus no Madonas novada ražotājiem 80,- euro vērtībā;

 2.vieta – gardumus no Madonas novada ražotājiem 70,- euro vērtībā;

 3.vieta – gardumus no Madonas novada ražotājiem 50,- euro vērtībā.

* 1. Visas balvas uzvarētājiem tiks piegādātas uz pieteikumā norādīto skolas adresi laika posmā no 2018. gada 15. līdz 30. novembrim.

10. Konkursa darbu publicēšana un izmantošana

* 1. Konkursa organizētājam ir tiesības konkursam iesniegtos darbus izmantot bukletos, izplatīt masu saziņas līdzekļos, digitālajos materiālos un pavairot bez konkursa dalībnieku ikreizējas piekrišanas.
	2. Aizpildot pieteikumu, konkursa dalībnieks aizpilda apliecinājumu, ka konkursa organizētājiem ir tiesības iesniegtos izpētes darbus un dalībnieku fotogrāfijas izmantot bukletos, izplatīt masu saziņas līdzekļos, digitālajos materiālos un pavairot bez konkursa dalībnieku ikreizējas piekrišanas.

11. Kontaktpersona par konkursu

Madonas novada pašvaldības Uzņēmējdarbības un tūrisma attīstības nodaļas tūrisma darba organizatore Sanita Soma, e-pasts: sanita.soma@madona.lv, tālrunis 29130437.

Domes priekšsēdētājs A.Lungevičs